פליסיטי דין

פליסיטי ג'יין דין (באנגלית: Felicity Jane Dean; נולדה ב-24 בינואר 1959) היא שחקנית בריטית שזכתה לשבחי הביקורת על הופעותיה בסרטים ועל במת התיאטרון.

ביוגרפיה
דין נולדה בלונדון בשנת 1959. היא למדה בבית הספר "הרסט לודג' סקול" בסאנינגדייל. בסיום לימודיה זכתה בפרס 'De Valois Prize' לדרמה.

קריירה
קולנוע
תחילת הקריירה הקולנועית של דין הייתה ב-1977 כשלוהקה לתפקיד ליידי ג'יין גריי בסרט "בן המלך והעני" בכיכובם של מארק לסטר, אוליבר ריד, ראקל ולש וצ'רלטון הסטון. ב-1978 נכללה ברשימת "10 הנשים שכדאי לראות" של המגזין קוסמופוליטן, והופיעה בסרט "Son of Hitler" לצדם של באד קורט ופיטר קושינג. ב-1979 השתתפה בתפקיד קרוליין בסרטו של מייק לי "Who's Who". ב-1985 שיחקה דין בתפקיד דון מדוז בסרטו של ג'וזף לוסי "מרחץ אדים" לצדן של ונסה רדגרייב, שרה מיילס ודיאנה דורס. עוד באותה שנה הופיעה בסרט "מים מים" בבימויו של דיק קלמנט, וגילמה את שרה לצדם של מייקל קיין, בילי קונולי ולאונרד רוסיטר.

ב-1985 גילמה דין את בטסי בסרטו של יו הדסון "המהפכה" בכיכובם של אל פצ'ינו ודונלד סאת'רלנד. היא המשיכה לעבוד עם פצ'ינו בפרויקטים נוספים.

ב-1987 שיחקה דין בתפקיד סינתיה גודברן בסרט " שריקה ברוח" לצדם של מייקל קיין ונייג'ל הייברס.

ב-2011 הופיעה דין בתפקיד ג'קי בסרט "The Wedding Video" בבימויו של נייג'ל קול יחד עם הארייט וולטר, רופוס האונד ורוברט וב.

תיאטרון
ב-1982 נבחנה דין ללהקה השייקספירית המלכותית, ושיחקה בתפקיד אנני בהפקה המקורית של המחזה "Good" מאת ס. פ. טיילור. ההפקה הועברה לווסט אנד הלונדוני ואחר כך לברודוויי. על הופעתה זכתה דין לשבחי המבקרים דאגלס ואט מהניו יורק דיילי ניוז, וולטר קר מהניו יורק טיימס וג'ק נול מהניוזוויק.

עוד בתיאטרון הופיעה במחזה "An Honourable Trade" בבימויו של מייק ברדוול ברויאל קורט. היא גילמה את אוליביה במחזה "הלילה השנים עשר" בבימויה של ננסי מקלר עם הלהקה השייקספירית המלכותית, ביאנקה במחזה "אילוף הסוררת" בבימויו של ג'ונתן מילר, ג'ולייטה במחזה "הייד פארק", ואת קרוליין במחזה "The Churchill Play" שניהם עבור בארי קייל.

ב-1994 שיחקה דין בתפקיד אימוג'ן במחזה "Wicked Old Men" עבור הבמאית ג'וד קלי  בתיאטרון וסט יורקשייר פלייהאוס. ב-1996 גילמה דין את פאני וילטון בהפקה של ריצ'רד אייר למחזה "יון גבריאל בורקמן" בתיאטרון הלאומי לצדם של פול סקופילד, איילין אטקינס וונסה רדגרייב. המבקר ג'ון גרוס מהסאנדיי טלגרף שיבח אותה במילים "פליסיטי דין היא מרשימה במיוחד בדמות גברת וילטון". בנדיקט נייטינגייל מהטיימס שיבח אותה על הופעתה. ג'ק טינקר מהדיילי מייל שיבח את כל ההפקה ובמיוחד את דין.

ב-1998 גילמה דין את מאשה במחזה "שלוש אחיות" בתיאטרון הרפרטוארי של ברמינגהאם בבימויו של ביל בריידן לצדו של צ'ארלס דאנס. על תפקיד זה הייתה דין מועמדת לפרס גילדת המבקרים לשחקנית הטובה ביותר. היא זכתה לשבחים על הופעתה מצ'ארלס ספנסר מהדיילי טלגרף.

ב-2002 שוב זכתה לשבחי הביקורת על תפקידיה בטרילוגיה "The Coast of Utopia" בבימויו של טרוור נאן שוב בתיאטרון הלאומי. ב-2003 שיחקה בתפקיד ריגן במחזה "המלך ליר" בתיאטרון שייקספיר גלוב שוב בבימויו של בארי קייל. על תפקיד זה כתב צ'ארלס ספנסר בדיילי טלגרף "Felicity Dean doesn't confine herself merely to capturing Regan's spite. She brings a great blast of sexuality to the stage,presenting a woman who is clearly turned on by evil.The effect is both thrilling and profoundly discomforting".

ב-2007 גילמה דין את דונה אלווירה במחזה "דון חואן" בבימויו של ניל ברטלט בתיאטרון ליריק המרסמית'. ב-2009 ליהק אותה דייוויד ג'יילס בקומדיה "Underfoot in Showbusiness" מאת צ'ארלס ליפרט. ב-2009 ליהק אותה ג'יילס שוב במחזה נוסף מאת ליפרט "Swimming at The Ritz" בתפקיד פמלה הרימן Pamela Harriman, בו שיחקה לצדו של ג'וס ואנטיילר. אחרי מותו של ג'יילס ב-2010 הועלתה הפקה מחודשת של המחזה בבימויו של רולנד ג'קווארלו. דין זכתה לביקורות נלהבות על הופעתה בדמות הרימן, והמשיכה להופיע במחזה גם ב-2011.

בספטמבר 2013 השתתפה דין בהפקה של ג'ונתן מילר של המחזה "המלך ליר" מאת שייקספיר בתיאטרון האולד ויק בלונדון. היא גילמה את גונריל, ושיחקה לצדם של ג'וס אקלנד בתפקיד המלך ליר, מייקל יורק, טוני רובינסון, גרטה סקאקי, האניסאקל ויקס, ג'ון נטלס, רוברט יאנג, שון דולי, בארי ראטר וג'וס ואנטיילר.

ב-2014 שיחקה דין בתפקיד הראשי במחזה חדש מאת פול מינקס "The Long Road South" לצדו של מייקל ברנדון.

טלוויזיה
ב-1977 שיחקה דין בתפקיד אורח בדמות שרה בשני פרקים בעונה הראשונה של הסדרה "המקצוענים" בכיכובם של גורדון ג'קסון, מרטין שו ולואיס קולינס. הסופרת האנגלייה רבקה וסט בחרה בה אישית לגלם את לורה בואן, גיבורת הרומן שלה "הציפורים נופלות ארצה" בעיבוד של ה-BBC משנת 1978. בעקבות הצלחתה המשיכה דין להופיע בתפקידים רבים בטלוויזיה בהם גווינביר בסדרה "אגדת המלך ארתור" של ה-BBC, בלינדה הארלו במיני-סדרה "היכלות רחוקים" בכיכובם של בן קרוס ורופרט אוורט, וב-1999 הופיעה בסדרה "משפט ועונש" של לינדה לה פלאנט.

דין גילמה את גברת קליי בסרט הטלוויזיה "אהבה כמוסה" שביים רוג'ר מיצ'ל, עיבוד לרומן "הטיית לב" מאת ג'יין אוסטן. בשנת 2000 שיחקה בסרט "The Last of the Blonde Bombshells" מאת אלן פלייטר יחד עם ג'ודי דנץ' ואיאן הולם. ב-2007 הופיעה בתפקיד דידו ב-"Stuart: A Life Backwards", ובתפקיד איליין בסדרה "דבר אלי" בכיכובו של מקס ביזלי.

עוד שיחקה דין בתפקיד אורח בסדרות טלוויזיה פופולריות בהן "רציחות במידסומר", "Peak Practice", "חדר מיון", "תחבולות חדשות", "רוזמרי ות'יים, "Die Kinder", "ואן דר ואלק", "קוואנה QC", "וייקליף", "הטי ויינתרופ חוקרת", "לאבג'וי", "רופאים" ו-"Murder in Suburbia".

ב-2017 גילמה דין את המלכה אליזבת הקשישה בדוקו-דרמה "אליזבת הראשונה" בהגשת ד"ר סוזנה ליפסקומב וד"ר דן ג'ונס.

פילמוגרפיה
 שנה שם שם באנגלית תפקיד הערות 1977 ITV Playhouse ג'יליאן הרדי בפרק "Short Back and Sides" 1977 בן המלך והעני Crossed Swords ליידי ג'יין שם הפקה נוסף "The Prince and the Pauper" 1977 BBC2 Play of the Week בלנקה בפרק "Shooting the Chandelier" 1978 המקצוענים The Professionals שרה סיפורד בפרק "The Female Factor" 1978 The Birds Fall Down לורה רואן מיני-סדרה 1979 Son of Hitler ואלסקה 1979 Play for Today קרוליין בפרק "Who's Who" 1979 אגדת המלך ארתור The Legend of King Arthur המלכה גווינביר סדרת טלוויזיה 1980 BBC2 Playhouse שרה / פראן סדרת טלוויזיה (2 פרקים) 1981 The Member for Chelsea וירג'יניה קרופורד סדרת טלוויזיה 1982 Educating Marmalade אורסולה סנוט בפרק "Marmalade at St Cecilia's" 1983 The Blue Dress דורותיאה ליסרת' סרט טלוויזיה 1984 היכלות רחוקים The Far Pavilions בלינדה הארלו מיני-סדרה 1984 Success Is the Best Revenge במאית טלוויזיה 1985 מים מים Water שרה 1985 מרחץ אדים Steaming דון מדוז 1985 Revolution בטסי 1986 The Whistle Blower סינתיה גודברן 1990 Stay Lucky מורין דאפי בפרק "Trial by Marriage" 1990 Die Kinder קונה של בית בפרק "Catastrophe Theory" 1991 Van der Valk הלגה בפרק "A Sudden Silence" 1991 Eye of the Widow ויקטוריה 1993 Alleyn Mysteries דזדמונה אנסרד בפרק "Final Curtain" 1993 לאבג'וי Lovejoy סמנתה דרייק-פמברטון בפרק "The Price of Fish" 1994 Hale and Pace סדרת טלוויזיה (פרק אחד) 1995 אהבה כמוסה Persuasion גברת קליי 1997 וייקליף Wycliffe ליזה ונינג בפרק "To Sup with the Devil" 1998 הטי ויינת'רופ חוקרת Hetty Wainthropp Investigates סנדרה לוור בפרק "Pursuit by Proxy" 1998 קוואנה QC Kavanagh QC ליידי אמנדה פרסטון-סטוק בפרק "Innocency of Life" 1999 You're Dead... איילין 1999 משפט ועונש Trial & Retribution סוזן וורינגטון סדרת טלוויזיה (2 פרקים) 1999 רציחות במידסומר Midsomer Murders טרה קאוונדיש בפרק "Dead Man's Eleven" 2000 The Last of the Blonde Bombshells פטרישה סרט טלוויזיה 2000 Attachments אליס סדרת טלוויזיה (2 פרקים) 2001 Peak Practice איבון פלמר בפרק "Prisoners of the Past" 2001 The Bill פראני ליק בפרק "Lies of Silence" 2002 George Eliot: A Scandalous Life אדית' סימוקס סרט טלוויזיה 2004 רוזמרי ות'יים Rosemary & Thyme גלוריה גייבל בפרק "The Italian Rapscallion" 2005 Murder in Suburbia קים בפרק "The Wedding" 2006 תחבולות חדשות New Tricks רוזאן מידג'לי בפרק "Congratulations" 2006 רציחות במידסומר Midsomer Murders פרנסס קירבי בפרק "Dance with the Dead" 2007 Talk to Me איליין סדרת טלוויזיה (3 פרקים) 2007 Stuart: A Life Backwards דידו סרט טלוויזיה 2003–2009 רופאים Doctors איילין מדוק / ריטה וילסון / מגי הנסון סדרת טלוויזיה (3 פרקים) 2012 חתונה מוקלטת The Wedding Video ז'קי 2001–2015 חדר מיון Casualty ג'וליה ויליס / סוזן בלקברן / מריון מורהאוס סדרת טלוויזיה (3 פרקים) 2017 Elizabeth I אליזבת' המבוגרת מיני-סדרה

קישורים חיצוניים


 פליסיטי דין באתר TCM Movie Database

הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:בריטיות שנולדו ב-1959
קטגוריה:בריטים שנולדו ב-1959